નવા વર્ષે રાજ્યની તમામ સરકારી કચેરીઓને ઇ-પેમેન્ટથી સજ્જ કરવાનું લક્ષ્ય છે. કૅશલેસને પ્રાધાન્ય આપવા રાજ્યના તમામ નાણાકીય વ્યવહારો ડિજિટલ મોડથી થાય તે માટે સરકારી કચેરીઓએ તમામ કરવેરા, ફી અને દંડના વ્યવહારો સાયબર પોર્ટલ મારફતે કરવા આયોજન હાથ ધરાશે. ૩૧ માર્ચ ૨૦૧૭ સુધીમાં તમામ કર્મચારી કે લાભાર્થી ડેબિટ કાર્ડ કે રુપે કાર્ડથી સજ્જ હોવાં જોઈએ તેવું આયોજન હાથ ધરાશે અને આ માટે નાણા મંત્રાલય ડિજિટલાઇઝેશનને લઈને સખ્ત વલણ અપનાવશે.